משפחתי, קולינרי או מסע לגילוי עצמי – יציאה לטיול היא אירוע מעורר השראה, וגם כזה שקשה להציג אותו בצורה אותנטית שתעניין ותסקרן את גם את מי שנשאר בבית. 10 הטרנדים האלה מעצבים את הדרך שבה אנו רואים את העולם ואת הצורה שבה אנו מטיילים. מהם ואיך אפשר לבטא אותם? עשינו עבורכם את העבודה הקשה.
הטכנולוגיה שינתה את הדרך שבה אנו מתכננים וחווים מסעות, ולכן טיול עם סמארטפון משמעו עולם בקצות האצבעות. ניתן כיום להזמין טיסה, חדר ושולחן במסעדה תוך דקות ספורות, או “להלך” ברחובות עיר זרה מבלי לצאת מהסלון. לאחרונה צילומי 360 מעלות וטכנולוגיית מציאות מדומה מאפשרים לאנשים לחוות את העולם בדרכים חדשות. הציגו לקהל שלכם את האפשרויות הטכנולוגיות המגוונות דרך תמונות אשר מדגישות כלים טכנולוגיים במיקומים מיוחדים.
במקביל להצלחת טרנד ויזואלי הנקרא “תאוות נסיעות” – Wanderlust, מחקרים מגלים שכיום יותר אנשים מטיילים בפארקים לאומיים מאי פעם. יראת כבוד עמוקה יותר מתפתחת כלפי הטבע ואנשים מחפשים דרכים לחוות אותו במלוא הדרו. חפשו תמונות שמדגישות את התפאורה המדהימה של הטבע ומקומות מעוררים השראה.
טיפ חיפוש: נסו לערבב מילים כגון sky ,landscape או nature עם מונחים כמו lake, mountains Aurora Borealis או hiking, camping, backpacker.
יוגה, מדיטציה וחוות בריאות צוברים תאוצה בתחום התיירות. אנשים כיום רוצים לא רק להתנתק מהכל, אלא גם לרפא גוף ונפש באותו זמן. עבור רבים חופשה היא זמן להסתכלות פנימית ולהתמקדות בבריאות, ולא משנה אם מדובר בטיול קבוצתי או אישי. השתמשו בפוטנציאל הזה בתמונות המבליטות את הפיזיות ואת הטבע.
טיפ חיפוש: שלבו את המילים yoga, meditation, hiking or mountain biking עם מונחים כמו nature, water, mountain, sunset כדי לקבל תוצאה מדויקת.
לרבים טיול הוא גם דרך לגילוי עצמי, בעיקר כשמטיילים לבד. טיול כזה מתבטא בראיית העולם והעצמי ללא הדעות והרצונות של שותפים, ויכול להיות מתגמל ומאתגר כאחד. בשנים האחרונות הפופולריות של טיולי סולו נמצאת בעלייה, בעיקר בקרב נשים. השתמשו בתמונות שידגימו לטיילים אמיצים מה עוד הם מסוגלים לעשות.
טיפ חיפוש: שילוב המילים travel, tourist, exploration, עם מונחים מדויקים יותר כגון one person, one man/woman only, one young man/woman only יביאו לתוצאות מעניינות במיוחד.
פלטפורמות כגון Airbnb הפכו בתים למלונות, מארחים למדריכי טיולים חביבים ואת עולם התיירות לנגיש יותר כלכלית. מטיילים לא מעוניינים להיות תיירים אלא מקומיים וטיול עם אדם מקומי, שיכול אולי להפוך לידיד, הוא אופציה מושלמת. הראו לקהל שלכם את חווית המטייל ה”מקומי” דרך תמונות של אנשים העוברים הרפתקאות יחד.
טעימות ממטבחים במדינות אחרות הן חלק מרגש מכל טיול, ואוהבי האוכל רעבים מתמיד לבישול אותנטי מקומי. בין אם במסעדות בעלות כוכבי מישלן או בשווקים צפים, המטיילים הרעבים לאוכל מקומי הם בעלי מוטיבציה גבוהה ללכת רחוק יותר כדי להשיג בישול מיוחד. אל תשכחו לתת לעיני הקהל לאכול כאשר אתם בוחרים תמונות לתכנים שלכם.
המטיילים של היום פחות מעוניינים בטיולים מאורגנים עם לו”ז קבוע וצפוף, ויותר במציאת מקומות בעצמם. בשנים האחרונות מתפתחת תשוקה לסטות מהדרכים הראשיות והמוכרות, ויש יותר רצון להתקרב לחייהם היומיומיים ולתרבותם של האנשים שאנו פוגשים בדרכנו. חפשו תמונות שמדגישות את המסורות והחוויות אשר הופכות יעד לייחודי.
טיפ חיפוש: היו מדויקים. הכניסו את שמות המדינות עם מונחים כמו colors, cultures ומילים מדויקות יותר, למשל שמות פסטיבלים או פרטי לבוש מסורתיים.
ילדים משנים את חיי המשפחה, כולל את החופשות, אך זה לא אומר שטיולים מוכרחים להתרחש סביב פארק שעשועים בלבד. ממסעות דרכים ועד לנופש ליד האגם, מטרת החופשה המשפחתית של ימינו היא ליהנות יחדיו וליצור זיכרונות במקומות נוחים, קלים ואפשריים כלכלית. חפשו תמונות מעוררות השראה שמראות להורים את הפוטנציאל המלא של חופשה משפחתית.
טיפ חיפוש: הצמידו מילים כגון parent, child או כל חבר משפחה אחר, לדוגמה aunt או grandpa” עם מילים כמו travel, road trip, outdoors.
ככל שאורזים פחות ככה מבזבזים פחות (לפחות בשדה התעופה). המינימליזם מתפשט בתרבות המיינסטרים ורבים מחפשים דרכים לפשט את חייהם, גם כאשר הם בטיול. העבירו את המסר עם ויזואלים המדרבנים את הצופה לקום להתארגן ולצאת למסע.
טיפ חיפוש: השתמשו במונחים ישירים כמו travel, packing, suitcase עם פריטי חובה כגון passport map, camera.
לחלק מהאוכלוסייה טיול הוא לא עניין מזדמן אלא דרך חיים. למשל אנשים שעבודתם מעבירה אותם ממקום אחד למשנהו, בוחרים לעיתים להתיק את מגוריהם לעיתים תכופות. נוודים אלו פרוסים בכל העולם ונודדים בהתאם למזג האוויר ומצב רוחם. ישנו עולם שלם של אפשרויות לחקור ותמונות רבות להמחיש זאת.
טיפ חיפוש: ערבבו מילים מעולם העבודה כגון remote, working ,laptop עם מילים מעולם החופשה כמו travel, vacations, nature כדי להשיג את התוצאה הרצויה.
1 תגובה על "למצות את הטיול: 10 טרנדים לצילומים מעולם התיירות"